  Майя Бывальцева 2018-тӥ ар ӵоже Удмуртиын улӥсьёслэн лыдзы 5 сюрс 654 адямилы кулэсмиз. Со сярысь Удмуртстат ивортэ. Удмуртиын улӥсьёслэн лыдзы 1 сюрс 656 адямилы кулэсмиз улонысь кошкемъёс чотын, эшшо 3 сюрс 998 мурт элькунлэн палэназ потӥз. 2019-тӥ ар кутсконлы элькунын 1 миллион 507 сюрс 400 адями пусъемын. Со пӧлын карын улӥсьёс – 994 сюрс 400 адями, гуртъёсын улӥсьёс – 513 сюрс. Улосвылысь куиняз муниципал кылдытэтъёсын улӥсьёслэн лыдзы йылӥз. Дэри ёросын – 1 сюрс 623 адямилы, Вотка ёросын – 32, нош Ижкар 731 муртлы бадӟымгес луиз. Мукетъёсаз интывылъёсын улӥсьёслэн лыдзы кулэсмиз. Тодэ вайытом, 2019-тӥ арын кык толэзь ӵоже Удмуртиын 2 сюрс 246 нылпиос вордӥськизы. Тегъёс: Мерлык Ижкар Удмуртстат Удмуртия Дэри Воткаёрос лыдпусъёс  